APSTIPRINĀTS

VSIA “Paula Stradiņa klīniskā universitātes slimnīca”

iepirkuma komisijas

2023.gada \_\_.\_\_\_\_\_\_\_\_\_\_

(protokols Nr. 1)

**IEPIRKUMA**

**“Sadzīves tehnikas un uzkopšanas tehnikas remonta pakalpojuma sniegšana”**

(identifikācijas Nr. PSKUS 2023/30)

**NOLIKUMS**

Iepirkums tiek rīkots Publisko iepirkumu likuma (turpmāk – PIL) 9.panta noteiktajā kārtībā.

**1. Pasūtītājs**

Valsts sabiedrība ar ierobežotu atbildību “Paula Stradiņa klīniskā universitātes slimnīca”, reģistrācijas Nr. 40003457109, Pilsoņu iela 13, Rīga, LV-1002.

**2.** **Kontaktpersona**

2.1. par iepirkuma dokumentāciju un organizatoriska rakstura informāciju – Andrejs Vessers, tālrunis 67069719, e-pasta adrese: [andrejs.vessers@stradini.lv](mailto:andrejs.vessers@stradini.lv).

2.2. par iepirkuma priekšmetu: Ineta Caune, e-pasta adrese: Ineta.Caune@stradini.lv.

**3.** **Informācija par iepirkuma priekšmetu**

* 1. Sadzīves tehnikas un uzkopšanas tehnikas remonta pakalpojuma sniegšana (turpmāk – Pakalpojums), saskaņā ar iepirkuma **“Sadzīves tehnikas un uzkopšanas tehnikas remonta pakalpojuma sniegšana”**, ID Nr. PSKUS 2023/30 (turpmāk – Iepirkums) nolikuma (turpmāk – Nolikums) un tā pielikumos noteiktajām prasībām.
  2. Iepirkuma priekšmeta apraksts un apjoms ir noteikts Iepirkuma Tehniskajā specifikācijā - Finanšu piedāvājumā (2.pielikums).
  3. Pasūtītājs Iepirkuma rezultātā slēgs vispārīgo vienošanās un līgumu (4. pielikums).
  4. Vispārīgas vienošanās darbības termiņš: 36 (trīsdesmit seši) mēneši no līguma spēkā stāšanās dienas.
  5. Kopējā plānotā summa par visām iepirkuma daļām ir EUR 41 999,00 (četrdesmit viens tūkstotis deviņi simti deviņdesmit deviņi *euro*, 0 centi) bez PVN.
  6. Iepirkuma priekšmets ir sadalīts trīs daļās.
     1. 1.daļa - Sadzīves tehnikas remontdarbi;
     2. 2.daļa - Uzkopšanas iekārtu remontdarbi;
     3. 3.daļa - Dārza tehnikas apkope, remonts un rezerves daļu iegāde.
  7. Pretendentam piedāvājumu var iesniegt par vienu vai vairākām daļām. Pretendents piedāvājumu iesniedz par visu izvēlēto daļu apjomu.
  8. Pretendents nedrīkst iesniegt piedāvājuma variantus.
  9. CPV kods: 50532000-3 (Elektroierīču, aparātu un saistīto iekārtu remonta un tehniskās apkopes pakalpojumi).

1. **Iepirkuma identifikācijas Nr.** PSKUS 2023/30.
2. **Iepirkuma nolikuma saņemšana**
   1. Nolikumu ieinteresētie piegādātāji var saņemt to lejupielādējot elektroniskajā formātā Pasūtītāja pircēja profilā Elektronisko iepirkumu sistēmā (EIS) https://www.eis.gov.lv
   2. Lejupielādējot Nolikums, ieinteresētais piegādātājs apņemas sekot līdzi Iepirkuma komisijas (turpmāk – Komisija) sniegtajām atbildēm uz ieinteresēto piegādātāju jautājumiem, kas tiks publicētas pircēja profilā EIS https://www.eis.gov.lv, pie konkrētā Iepirkuma.
3. **Informācijas apmaiņas kārtība**
   1. Komisija un ieinteresētie piegādātāji ar informāciju apmainās rakstiski. Mutvārdos sniegtā informācija Iepirkuma ietvaros nav saistoša.
   2. Ja ieinteresētais piegādātājs ir laikus pieprasījis papildu informāciju par Nolikumā iekļautajām prasībām, Pasūtītājs to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.
   3. Jautājumuspar Nolikumā iekļautajām prasībām ieinteresētais piegādātājs uzdod rakstiskā veidā, adresējot tos Komisijai un nosūtot tos elektroniski uz elektroniskā pasta adresi: [andrejs.vessers@stradini.lv](mailto:andrejs.vessers@stradini.lv).
   4. Informāciju pasūtītājs nosūta ieinteresētajam pretendentam, kurš uzdevis jautājumu, un vienlaikus ievieto šo informāciju pasūtītāja pircēja profilā [https://www.eis.gov.lv](https://www.eis.gov.lv/EKEIS/Supplier/) pie konkrētā Iepirkuma, norādot arī uzdoto jautājumu.
   5. Ja ieinteresētajam piegādātājam nav iespējas izmantot elektronisko pastu, tas var iesniegt jautājumus par Nolikumā iekļautajām prasībām personīgi Pasūtītājam valsts sabiedrība ar ierobežotu atbildību “Paula Stradiņa klīniskā universitātes slimnīca” Iepirkumu daļā, 2. korpusā, Pilsoņu ielā 13, Rīgā, darba dienās no pulksten 8:30 līdz 16:30 vai nosūtīt pa pastu.
4. **Piedāvājuma iesniegšana, saturs un noformēšanas prasības**
   1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
      1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Iepirkuma sadaļā ievietotās formas;
      2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
   2. Sagatavojot piedāvājumu, pretendents ievēro, ka:
      1. pieteikuma veidlapa (Nolikuma 1.pielikums), Tehniskā specifikācija – finanšu piedāvājums (Nolikuma 2.pielikums) jāaizpilda tikai elektroniski, atsevišķā elektroniskā dokumentā ar Microsoft Office rīkiem lasāmā formātā;
      2. iesniedzot piedāvājumu, pretendents piedāvājumu paraksta ar drošu elektronisko parakstu un laika zīmogu (sk. EIS sistēmā Iepirkuma sadaļā pievienotās datnes). Piedāvājumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarotā persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Pretendentam ir tiesības parakstīt piedāvājumu ar EIS sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu;
      3. citus dokumentus pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu.
   3. Piedāvājums jāiesniedz latviešu valodā.
   4. Ja pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr.558 “Dokumentu izstrādāšanas un noformēšanas kārtība” noteiktajai kārtībai (turpmāk – apliecināta kopija). Ja dokumenta kopija nav apliecināta atbilstoši šajā punktā minēto normatīvo aktu prasībām, Komisija, ja tai rodas šaubas par iesniegtā dokumenta kopijas autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
   5. Iesniedzot piedāvājumu, pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas Iepirkuma sadaļā) ietvertos nosacījumus.
   6. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
   7. Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu.

* 1. **Piedāvājuma iesniegšana un atvēršana**
     1. Pretendents piedāvājumu iesniedz līdz **2023.gada \_\_.\_\_\_\_\_\_\_ plkst. 10.00**, EIS e-konkursu apakšsistēmā.
     2. **Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un nosūtīti atpakaļ iesniedzējam**.
     3. Pretendentu atlasi, piedāvājumu atbilstības pārbaudi un piedāvājumu vērtēšanu Komisija veic slēgtās sēdēs.
  2. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkumu saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam (ja personas ir vairākas) vai pilnvarotajam pārstāvim.
  3. Pilnvaras jāiesniedz skenētas PDF formātā sadaļā “Citas prasības.”
  4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
  5. Ja piedāvājums, vai atsevišķas tā daļas satur komercnoslēpumu, piedāvājuma lapām, kuras satur šāda rakstura informāciju, ir jābūt ar atzīmi “Komercnoslēpums”, izņemot PIL noteiktos gadījumus. Par komercnoslēpumu nav uzskatāma piedāvātā cena un cita informācija, kas noteikta kā piedāvājuma vērtēšanas kritērija sastāvdaļa.

1. **Pretendentu izslēgšanas un atlases prasības** 
   1. Attiecībā uz pretendentu, kuram būtu piešķiramas Iepirkuma līguma slēgšanas tiesības, nepastāv PIL 9.panta astotās daļas noteiktie pretendenta izslēgšanas nosacījumi.
   2. Lai pārbaudītu, vai pretendents nav izslēdzams no dalības Iepirkumā PIL 9.panta astotajā daļā minēto apstākļu dēļ, Pasūtītājs rīkojas saskaņā ar PIL 9.panta devīto daļu.
   3. Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteikto izslēgšanas nosacījumu pārbaudi Pasūtītājs veic <http://sankcijas.kd.gov.lv/>; <https://www.sanctionsmap.eu/#/main> un https://www.treasury.gov/resource-center/sanctions/SDN-List/Pages/consolidated.aspx.
   4. Uz pretendentu nedrīkst attiekties Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie izslēgšanas nosacījumi. Pasūtītājs attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras ietekmē Līguma izpildi. Ja attiecībā uz pretendentu vai kādu no minētajām personām ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras kavēs Līguma izpildi, pretendents ir izslēdzams no dalības Līguma slēgšanas tiesību piešķiršanas procedūrā.
   5. Lai Komisija pārbaudītu, vai uz ārvalstī reģistrētu pretendentu, kuram piešķiramas Līguma slēgšanas tiesības, neattiecas Starptautisko un Latvijas Republikas nacionālo sankciju likumā noteiktās sankcijas, pretendentam 10 (desmit) darbdienu laikā no attiecīga pieprasījuma saņemšanas ir jāiesniedz kompetentas institūcijas (piemēram, Latvijas Republikas Uzņēmumu reģistram līdzvērtīgas iestādes) izziņu (-as), kas atspoguļo aktuālo informāciju par amatpersonām – valdes vai padomes locekļiem, pārstāvēttiesīgajām personām, patieso labuma guvēju vai prokūristiem vai personām, kuras ir pilnvarotas pārstāvēt pretendentu darbībās, kas saistītas ar filiāli. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, - ar paša pretendenta vai Starptautisko un Latvijas Republikas nacionālo sankciju likuma 11.1 panta otrajā daļā minētā apakšuzņēmēja apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī. Pasūtītājs, sabiedrisko pakalpojumu sniedzējs, publiskais partneris vai tā pārstāvis Starptautisko un Latvijas Republikas nacionālo sankciju likuma 11.1 panta pirmajā un otrajā daļā paredzētajai pārbaudei nepieciešamās ziņas attiecībā uz ārvalstī reģistrētu pretendentu vai apakšuzņēmēju var iegūt arī patstāvīgi.

|  |  |
| --- | --- |
| 1. **Pretendenta kvalifikācijas prasības** | **Pretendentam jāiesniedz šādi pretendenta kvalifikāciju apliecinoši dokumenti** |
| 9.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos. *Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).* | 9.1.1. Pretendenta parakstīts pieteikums dalībai Iepirkumā, kurš sagatavots saskaņā ar Nolikuma 1. pielikumā pievienoto formu. Ja pretendenta piedāvājumu paraksta pilnvarota persona, tad jāpievieno pilnvara vai tās apliecināta kopija.  *Ja pretendents ir reģistrēts ārvalstīs, jāiesniedz attiecīgajā valstī izsniegta uzņēmuma reģistrācijas apliecības kopija vai izziņa (-s), kas apliecina, ka pretendents, personu grupas dalībnieki, personālsabiedrības dalībnieki un apakšuzņēmēji ir reģistrēti likumā noteiktajā kārtībā un apliecina ārvalstīs reģistrēta pretendenta (arī personu grupas dalībnieku, personālsabiedrības dalībnieku un apakšuzņēmēju) dalībnieku sastāvu.*  Par Latvijas Republikā reģistrētu pretendentu komisija pārbaudīs informāciju Uzņēmuma reģistra interneta mājaslapā [www.ur.gov.lv](http://www.ur.gov.lv/). |
| * 1. Ja pieteikumu iesniedz piegādātāju apvienība, pieteikuma dokumentus paraksta atbilstoši piegādātāju savstarpējās vienošanās nosacījumiem. | * + 1. Ja pieteikumu iesniedz personu apvienība:   Papildus pieteikumam jāpievieno šo personu starpā noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Līgumā (vienošanās) jāiekļauj šāda informācija:  a) piegādātāju apvienības dibināšanas mērķis un līguma darbības (spēkā esamības) termiņš;  b) katra apvienības dalībnieka Līguma daļa, tiesības un pienākumi;  c) apliecinājums, ka visi personu apvienību dalībnieki, uz kuru saimnieciskajām un finansiālajām iespējām piegādātājs balstās un kuri būs atbildīgi par līguma izpildi, ir solidāri atbildīgi par līguma izpildi gadījumā, ja pretendentam tiks piešķirtas Līguma slēgšanas tiesības, norādot katra dalībnieka līguma darbu daļu;  d) informācija par piegādātāju apvienības vadošo dalībnieku;  pilnvarojumu dalībniekam, kurš tiesīgs rīkoties visu personas dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu. |
| 9.3. Pretendentam jānodrošina, ka līguma izpildē piedalās ne mazāk kā 3 (trīs) atbilstoši kvalificēti un pieredzējuši speciālisti, kuriem ir atbilstoša izglītība un pieredze iepriekšējo 3 (trīs) gadu (2020., 2021., 2022. un 2023.gadā laikā līdz piedāvājuma iesniegšanas termiņa beigām) sadzīves tehnikas vai uzkopšanas tehnikas pakalpojumu sniegšanā (atkarībā no tā kurā daļā pretendents iesniedz savu piedāvājumu). | 9.3.1. Pretendenta piedāvātā personāla saraksts (saskaņā ar nolikuma 4.pielikuma veidni), kurā norādīta informācija par pasūtītāju, pakalpojuma sniegšanas periods un darbu raksturojumu, klāt pievienojot pasūtījuma izpildē iesaistīto speciālistu kvalifikācijas dokumentu kopijas. |
| 9.4. Pretendentam, kurš iesniedz piedāvājumu iepirkuma priekšmeta 1.daļā, jābūt spēkā esošai licencei atbilstoši Ministru kabineta 12.07.2011. noteikumiem Nr. 563 “Noteikumi par īpašiem ierobežojumiem un aizliegumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm” | 9.4.1. Lai apliecinātu Nolikuma 9.4. punkta izpildi, pretendentam jāiesniedz nolikuma 9.4. punktā noteiktās licences kopija. |
| 9.5.Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā Līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pakalpojuma sniedzēju rīcībā.  Pretendents, iesniedzot piedāvājumu, var balstīties uz citu personu tehniskām un profesionālām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas*.*  *Pretendents, kā arī personas, uz kuras iespējām pretendents balstās, dokumentu parakstīšanai var izmantot elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.* | 9.5.1.Personas, uz kuras iespējām pretendents balstās, rakstisks apliecinājums par piedalīšanos Iepirkumā, kā arī apliecinājums nodot pretendenta rīcībā Iepirkuma līguma izpildei nepieciešamos resursus (norādot konkrēti, kas tiks veikts Iepirkuma līguma izpildes laikā), ja ar pretendentu tiks noslēgts Iepirkuma līgums.  Klāt jāpievieno dokuments, kas apliecina apliecinājumu parakstījušās personas tiesības pārstāvēt attiecīgo personu Iepirkuma ietvaros. |

1. **Tehniskā specifikācijas un finanšu piedāvājums**
   1. Pretendenta Tehniskajam un finanšu piedāvājumam jāatbilst Tehniskās specifikācijas (*Nolikuma 2. pielikums*) prasībām.
   2. Finanšu piedāvājumā (2. pielikums) pretendenta norādītajām cenām ir jābūt norādītām *euro* (EUR), aprēķinot un norādot piedāvātās cenas ar precizitāti 2 (divi) cipari aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli. Cenās jābūt ietvertām arī visām administrācijas, dokumentu sagatavošanas, saskaņošanas un transporta izmaksām, kas saistītas ar Iepirkuma līguma izpildi. Pasūtītājs nemaksās nekādus pretendenta papildus izdevumus, kas nebūs iekļauti finanšu piedāvājumā.
   3. Pretendentam jāsagatavo piedāvājums, ņemot vērā arī Līgumā noteikto.
   4. Pretendents nedrīkst iesniegt Finanšu piedāvājuma variantus.
2. **Piedāvājuma vērtēšana, lēmuma pieņemšana**
   1. Pasūtītājs pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
   2. Piedāvājuma izvēles kritērijs iepirkuma 1. ir saskaņā ar PIL 51. panta ceturto daļu – “Cena”.
   3. Piedāvājuma izvēles kritērijs iepirkuma 2. un 3.daļā ir saimnieciski visizdevīgākais piedāvājums, saskaņā ar vērtēšanas kritēriji:
   4. 2.daļas vērtēšanas kritēriji:

|  |  |  |
| --- | --- | --- |
|  | ***Vērtējamais kritērijs*** | ***Punktu skaits*** |
| 1. | Pakalpojumu kopēja cena (1.tabula) | 60 |
| 2. | Rezerves daļu kopēja cena (2.tabula) | 40 |
| 3. | **Kopā** | **100** |

1. Pretendents, kurš piedāvā viszemāko pakalpojumu kopējo cenu saņem visaugstāko vērtējumu – 60 punktus. Piešķiramos punktus aprēķina izmantojot šādu formulu: (Cx/Cy)xP, kur Cx – lētākā piedāvājuma cena, Cy – vērtējamā piedāvājuma cena un P – nolikumā noteiktais maksimālais punktu skaits cenai. Iegūtais punktu skaits tiek noapaļots ar diviem cipariem aiz komata.

2. Pretendents, kurš piedāvā viszemākās rezerves daļu kopējo cenu, saņem visaugstāko vērtējumu – 40 punktus. Piešķiramos punktus aprēķina izmantojot šādu formulu: (Cx/Cy)xP, kur Cx – lētākā piedāvājuma cena, Cy – vērtējamā piedāvājuma cena un P – nolikumā noteiktais maksimālais punktu skaits cenai. Iegūtais punktu skaits tiek noapaļots ar diviem cipariem aiz komata.

11.5. 3.daļas vērtēšanas kritēriji:

|  |  |  |
| --- | --- | --- |
|  | ***Vērtējamais kritērijs*** | ***Punktu skaits*** |
| 1. | Servisa pakalpojumu kopēja cena (A. tabula) | 40 |
| 2. | Apkopju kopēja cena (B. tabula) | 20 |
| 2. | Rezerves daļu un materiālu kopēja cena (C. tabula) | 40 |
| 3. | **Kopā** | **100** |

1. Pretendents, kurš piedāvā viszemāko servisa pakalpojumu kopējo cenu saņem visaugstāko vērtējumu – 40 punktus. Piešķiramos punktus aprēķina izmantojot šādu formulu: (Cx/Cy)xP, kur Cx – lētākā piedāvājuma cena, Cy – vērtējamā piedāvājuma cena un P – nolikumā noteiktais maksimālais punktu skaits cenai. Iegūtais punktu skaits tiek noapaļots ar diviem cipariem aiz komata.
2. Pretendents, kurš piedāvā viszemāko apkopju kopējo cenu saņem visaugstāko vērtējumu – 20 punktus. Piešķiramos punktus aprēķina izmantojot šādu formulu: (Cx/Cy)xP, kur Cx – lētākā piedāvājuma cena, Cy – vērtējamā piedāvājuma cena un P – nolikumā noteiktais maksimālais punktu skaits cenai. Iegūtais punktu skaits tiek noapaļots ar diviem cipariem aiz komata.

3. Pretendents, kurš piedāvā viszemākās rezerves daļu un materiālu kopējo cenu, saņem visaugstāko vērtējumu – 40 punktus. Piešķiramos punktus aprēķina izmantojot šādu formulu: (Cx/Cy)xP, kur Cx – lētākā piedāvājuma cena, Cy – vērtējamā piedāvājuma cena un P – nolikumā noteiktais maksimālais punktu skaits cenai. Iegūtais punktu skaits tiek noapaļots ar diviem cipariem aiz komata.

* 1. Katrs Iepirkuma komisijas loceklis sastāda savu (individuālās) saimnieciski izdevīgākā piedāvājuma vērtēšanas tabulu katra pretendenta piedāvājuma novērtēšanai, atbilstoši iepriekš norādītajiem kritērijiem.
  2. Komisijas locekļu individuālie vērtējumi tiek apkopoti kopsavilkuma (kopējā vērtēšanas) tabulā saimnieciski visizdevīgākā piedāvājuma noteikšanai, atbilstoši iepriekš norādītajiem kritērijiem.
  3. Piedāvājuma izvēles kritērijs ir 2 (divu) pretendentu piedāvājumi katrā iepirkuma priekšmeta daļā, kas ir atbilstoši nolikuma un tehniskās specifikācijas prasībām un ir saimnieciski visizdevīgākais piedāvājums katrā iepirkuma priekšmeta daļā, kas norādīti pieaugošā secībā, nosakot izpildītāju kārtību, kur 1.izpildītājs būs tas, kurš attiecīgajā iepirkuma priekšmeta daļā piedāvājis viszemāko cenu, 2.izpildītājs nākamo zemāko cenu. Ja iepirkumā piedāvājumu attiecīgajā daļā iesnieguši mazāk kā 2 (divi) izpildītāji vai izpildītājs ar nolikuma un tehniskajai specifikācijai atbilstošu piedāvājumu, Pasūtītājam ir tiesības piešķirt līguma slēgšanas tiesības un slēgt vispārīgo vienošanos un pakalpojumu līgumu/-us ar attiecīgo izpildītāju/-iem.
  4. Komisija piedāvājumu vērtēšanu veic slēgtās sēdēs šādos posmos:
     1. **Piedāvājumu noformējuma pārbaude:**

11.8.1.1. Komisija novērtē katra piedāvājuma atbilstību Nolikuma 7.punktā noteiktajām prasībām.

11.8.1.2. Ja piedāvājums neatbilst kādai no piedāvājumu noformējuma prasībām, Komisija var lemt par attiecīgā piedāvājuma tālāku izskatīšanu.

* + 1. **Pretendentu atlase:**

11.8.2.1. Komisija novērtē piedāvājumu noformējuma pārbaudi izturējušā pretendenta atbilstību Nolikuma 7.punktā noteiktajām pretendentu atlases prasībām, vērtējot Nolikuma 9.punktā norādītos pretendenta dokumentus.

11.8.2.2. Ja Pasūtītājs konstatē, ka pieteikumā vai piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasīs, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai Pasūtītājs noteiks samērīgi ar laiku, kas nepieciešams šādas informācijas vai dokumenta sagatavošanai un iesniegšanai.

11.8.2.3. Ja pasūtītājs ir pieprasījis izskaidrot vai papildināt pieteikumā vai piedāvājumā ietverto pretendenta iesniegto informāciju, bet pretendents to nav izdarījis atbilstoši Pasūtītāja noteiktajām prasībām, Pasūtītājs pieteikumu vai piedāvājumu vērtē pēc tā rīcībā esošās informācijas.

11.8.2.4. Lai izslēgtu šaubas par pretendenta iesniegto dokumenta kopiju autentiskumu, Pasūtītājs var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

11.8.2.5. Ja pretendents neatbilst kādai no Nolikuma 9.punktā noteiktajām pretendentu atlases prasībām, pretendents tiek izslēgts no turpmākās dalības Iepirkumā un tā piedāvājumu tālāk nevērtē.

* + 1. **Piedāvājumu atbilstības pārbaude:**
       1. Komisija pārbauda vai piedāvājums atbilst Tehniskajai specifikācijai.
       2. Pasūtītājs ir tiesīgs pieprasīt, lai tiek izskaidrota tehniskajā specifikācijā iekļautā informācija.
       3. Ja norādītā informācija neatbilst Tehniskajai specifikācijai Komisija izslēdz pretendentu no turpmākās dalības Iepirkumā un tā piedāvājumu tālāk nevērtē.
    2. **Piedāvājumu vērtēšana:**

11.8.4.1. Komisija pārbauda vai piedāvājumos nav aritmētikas kļūdas. Ja Komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot piedāvājumu, Komisija ņem vērā labojumus.

* + - 1. Komisija izvēlas piedāvājumu ar zemāko cenu EUR bez PVN no piedāvājumiem, kuri atbilst Nolikuma prasībām.
      2. Līguma slēgšanas tiesības tiks piešķirtas pretendentam, kurš iesniedzis Nolikuma prasībām atbilstošu piedāvājumu un kura kvalifikācija ir atbilstoša Iepirkumā izvirzītajām prasībām.
      3. Ja līguma slēgšanas tiesības tiek piešķirtas pretendentam, kurš iesniedzis Nolikuma prasībām atbilstošu piedāvājumu ar zemāko cenu, taču pretendenta piedāvātā līgumcena (par plānoto apjomu) pārsniedz Nolikuma 3.5. punktā noteikto kopējo plānoto summu, līgums tiek slēgts par summu, kas nepārsniedz Nolikuma 3.5. punktā noteikto kopējo plānoto summu par līguma izpildi.
      4. Ja Pasūtītājs konstatē, ka piedāvājumu novērtējums atbilstoši izraudzītajam piedāvājuma izvēles kritērijam ir vienāds, tad Pasūtītājs rīko izlozi. Par izlozes noteikumiem tiek informēti pretendenti, kuru iesniegtie piedāvājumi atbilstoši izraudzītajam vērtēšanas kritērijam ir vienādi.

11.9. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.

11.10. Piedāvājumu vērtēšanas gaitā Pasūtītājs ir tiesīgs pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi.

**11.11. Lēmuma, ar kuru tiek noteikts uzvarētājs Iepirkumā, pieņemšana un paziņošana:**

11.11.1. Komisija pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.

11.11.2. Komisija par uzvarētāju katrā iepirkuma priekšmeta daļā atzīst pretendentu, kurš izraudzīts atbilstoši Nolikumā noteiktajām prasībām un kritērijiem un nav izslēdzams no dalības Iepirkumā saskaņā ar PIL 9. panta astoto daļu.

11.11.3. Ja iesniegti Nolikumā noteiktajām prasībām neatbilstoši piedāvājumi vai vispār nav iesniegti piedāvājumi, Komisija pieņem lēmumu izbeigt Iepirkumu bez rezultāta.

11.11.4. Triju darbdienu laikā pēc lēmuma pieņemšanas Pasūtītājs informē visus pretendentus par Iepirkuma rezultātu un nosūta minēto lēmumu elektroniskā veidā, pievienojot elektroniskajam pastam skenētu dokumentu (Parakstīta lēmuma par iepirkuma rezultātu skenētu kopiju), kā arī savā pircēja profilā nodrošina brīvu un tiešu elektronisku piekļuvi PIL 9. panta trīspadsmitajā daļā minētajam lēmumam.

**11.12. Iepirkuma līguma slēgšana:**

11.12.1. Pretendentam, kurš tiek atzīts par uzvarētāju Iepirkumā, tiek piešķirtas vispārīgās vienošanās slēgšanas tiesības. Vispārīgā vienošanās un līgums jāparaksta 5 (piecu) darbdienu laikā no Pasūtītāja nosūtītā (arī uz elektroniskā pasta adresi) uzaicinājuma parakstīt Vispārīgo vienošanos un līgumu izsūtīšanas dienas, ja vien nav vienošanās par citu termiņu. Ja norādītajā termiņā pretendents neparaksta Vispārīgo vienošanos un līgumu, tas tiek uzskatīts par atteikumu slēgt vispārīgo vienošanos un līgumu.

11.12.2. Ja uzvarētājs atsakās slēgt vispārīgo vienošanos un līgumu ar Pasūtītāju, Pasūtītājs var pieņemt lēmumu slēgt to ar nākamo pretendentu, kura piedāvājums atbilst Nolikuma prasībām un ir nākamais saimnieciski visizdevīgākais piedāvājums..

11.12.3. Pasūtītājs ir tiesīgs pārtraukt Iepirkumu un neslēgt vispārīgo vienošanos un līgumu, ja tam ir objektīvs pamatojums.

11.12.4. Atbilstoši PIL 9.panta 18.daļai, desmit darbdienu laikā pēc tam, kad stājas spēkā vispārīgā vienošanās un līgums vai tā grozījumi, Pasūtītājs savā pircēja profilā ievieto attiecīgi līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Vispārīgā vienošanās un līguma un tā grozījumu teksts ir pieejams pircēja profilā vismaz visā līguma darbības laikā, bet ne mazāk kā 36 mēnešus pēc vispārīgās vienošanās un līguma spēkā stāšanās dienas.

1. **Pretendenta pienākumi un tiesības:**
   1. Komisijas noteiktajā termiņā sniegt atbildes un skaidrojumus uz Komisijas pieprasījumiem.
   2. Segt visas izmaksas, kas saistītas ar piedāvājumu sagatavošanu un iesniegšanu neatkarīgi no Iepirkuma rezultāta.
   3. Pretendentam ir tiesības pārsūdzēt Iepirkuma komisijas pieņemto lēmumu Administratīvajā rajona tiesā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā mēneša laikā no lēmuma saņemšanas dienas. Lēmuma pārsūdzēšana neaptur tā darbību.
   4. Pretendenta tiesības ir tiesības saskaņā ar PIL, Nolikumu un Latvijas Republikā spēkā esošajiem normatīvajiem aktiem.
2. **Iepirkuma komisijas pienākumi un tiesības:**
   1. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
   2. Pieaicināt atzinumu sniegšanai neatkarīgus ekspertus ar padomdevēja tiesībām.
   3. Iepirkuma komisijas tiesības noteiktas saskaņā ar PIL, Nolikumu un Latvijas Republikā spēkā esošajiem normatīvajiem aktiem.
3. **Citi noteikumi**
   1. Citas saistības attiecībā uz Iepirkuma norisi, kas nav atrunātas šajā Nolikumā, nosakāmas saskaņā ar Latvijas Republikā spēkā esošiem normatīvajiem aktiem.
   2. Nolikums sastādīts un apstiprināts latviešu valodā, ar pielikumiem un šī Iepirkuma publicētām datnēm, kas ir šī Nolikuma neatņemamas sastāvdaļas:
4. pielikums - Pieteikums dalībai iepirkumā;
5. pielikums - Tehniskā specifikācija-Finanšu piedāvājums;
6. pielikums – Personāla saraksts.
7. Pielikums – Vispārīgās vienošanās un līguma projekts.